Maret Sarapu

Maret Sarapu (sündinud 31. jaanuaril 1978 Pärnus) on eesti klaasikunstnik. Maret Sarapu on õppinud Kilingi-Nõmme Keskkoolis ja lõpetanud Pärnu Sütevaka Humanitaargümnaasiumi aastal 1996. Aastatel 1996–1997 õppis Tallinna Ülikoolis eesti keele ja kirjanduse erialal. Aastatel 1997–2005 õppis ta Eesti Kunstiakadeemias klaasikunsti erialal, mille lõpetas magistrikraadiga (cum laude, juhendaja Eeva Käsper). 2001. aastal õppis vahetusüliõpilasena Helsingi Kunsti- ja Disainiülikoolis (nüüd Aalto Ülikool). Aastatel 2014–2016 õppis klaasipuhumise erialal Olustvere Teenindus- ja Maamajanduskoolis. Aastatel 1999–2003 töötas OÜs Ideeklaas. 2003. aastast on aeg-ajalt töötanud lepingulise õppejõuna Eesti Kunstiakadeemias. 2005. aastast vabakutseline kunstnik. 2009. aastal asutas koos kolleegide Eeva Käsperi ja Kai Kiudsoo-Värviga MTÜ Klaasiklubi, kus juhendab kursusi. Maret Sarapu on osalenud paljudel klaasikunsti näitustel, konverentsidel ja sümpoosionidel üle maailma[viide?]. Tal on olnud mitu isikunäitust[viide?] ning ta on olnud näituste korraldaja[viide?]. Ta on viibinud rahvusvahelistes klaasikunsti residentuurides: 2007. aastal Creative Glass Center of America, New Jersey, USA; 2013. aastal National Glass Centre at the University of Sunderland, Inglismaa; 2019. aastal GlazenHuis, Lommel, Belgia.[viide?] Maret Sarapu looming on mitmekesine nii teemade, väljendusvahendite kui ka kasutatud tehnikate poolest. Ta on loonud peenest klaasipurust pate de verre tehnikas reljeefseid pilte, puhutud anumaid, kinkeobjekte jm. Maret Sarapu on olnud edukas ka mitmel protsendikunsti konkursil. Tema loodud on vitraaž “Õiekuma” Laitse lasteaias (2015), mosaiik “Trepp” Eesti Rahvusringhäälingu uudistemajas (2017), installatsioon “Jäämägi” Euroopa Liidu IT-agentuuri peahoones (2018), sulatustehnikas vitraaž “Esimene keel” Eesti Muusika- ja Teatriakadeemia kontserdimajas (2019). 2006 Coburg Glass Prize 2006 – valitud tööd 2007 Jutta Cuny-Franz Memorial Award – äramärgitud töö 2007 Creative Glass Centre of America – stipendium viibimiseks CGCA-s 2010 Corningi klaasimuuseumi väljaanne New Glass Review 31 – valitud töö 2011 Corningi klaasimuuseumi väljaanne New Glass Review 32 – valitud töö 2012 Corningi klaasimuuseumi väljaanne New Glass Review 33 – valitud töö 2013 National Glass Centre at the University of Sunderland – stipendium viibimiseks NGC-s 2015 Laitse lasteaia vitraažakna kunstikonkursi võitja 2017 ERRi Uudistemaja kunstikonkursi võitja 2018 Eesti suursaatkond Moskvas, kunstikonkurss, II koht 2018 EU-Lisa kunstikonkursi võitja 2018 Tunnustatud klaasikunstnik 2019 Riigikohtu Tartu kohtumaja kunstikonkurss, II koht 2019 Eesti Muusika- ja Teatriakadeemia Kontserdimaja kunstikonkursi võitja Lommeli Kaasaegse klaasikunsti kogu, Lommel, Belgia Lette Klaasimuuseum, Coesfeld, Saksamaa Kaasaegse Klaasikunsti Muuseum, Eskisehir, Türgi Ameerika Klaasi Muuseum, Millville, New Jersey, USA Eesti Tarbekunsti- ja Disainimuuseum, Tallinn 2016–... Tallinna Rakenduskunsti Triennaali Ühenduse liige 2003–... Eesti Klaasikunstnike Ühenduse liige, juhatuse liige aastatel 2009–2011 ja 2018–... 2018–... Eesti Kunstnike Liidu liige Klaasikunstnikud Maret Sarapu ja Tiina Sarapu on õed. "Julgeda või mitte julgeda" (2005) "Vahelduv ühisosa" (2011) "Triangula" (2015) "Kallistan katki" (2016) "Jäämägi" (2019) "Kapijaanalind" (2019) "Maret Sarapu koduleht". "Eesti Klaasikunstnike Ühenduse koduleht". "Klaasiklubi koduleht". Siim Lõvi (28. märts 2017). "ERR uudis ja galerii". "EU-Lisa "Jäämägi"". "Uudis "Jäämägi"". Originaali arhiivikoopia seisuga 28. september 2020. "EMTA kontserdimaja kunstikonkurss".[alaline kõdulink]